Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 556

5. Médiaismeret Évfolyam: 7. Cél: A beszédigényt és beszédkedvet fokozni. Egyszerű, nyelvtanilag helyes szerkezetű, bővített mondatokat alkotni. Önálló véleményt kialakítani ismert helyzetekben. Hiányokat, összetartozásokat, ok-okozati viszonyokat felismerni megfogalmazni. Feladat: Az egyszerű, hétköznapi beszéd megértése. A beszéd közlő-, kérő funkciójának egyre biztosabb használata. A tömegkommunikációs eszközök által közvetített információk értelmezése és szelektálása segítséggel. Elvárt teljesítmény: Törekedjen a tiszta hangképzésre. Tudjon képhez szöveget, szöveghez képet rendelni. Értse az ábrák, szimbólumok, szituációk információit. Sajátítsa el a szociális beilleszkedéshez szükséges készségeket, képességeket. Önkifejezéséhez használja a verbális és nonverbális közlési formákat. Ismerje a testbeszéd információközlő értékét, legyen képes válaszreakciókra. Értékelés: Folyamatos megfigyelés és szóbeli értékelés élethelyzetekben, kommunikatív megnyilvánulásokban. Évente P.A.C. felmérés. Félévkor szóbeli értékelő tájékoztató. Év végén szöveges minősítés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes